C 349/138
DA
Den Europæiske Unions Tidende
29.9.2023
3.7.
Med udgangspunkt i anvendelsesområdet for Fit for 55-pakken, der omfatter emissioner fra alle sektorer, gøres der — som i forordningen for lette køretøjer (15) — i Kommissionens forslag vedrørende tunge køretøjer brug af »tank-til-hjul«-metoden, til at fastsætte mål for reduktion af drivhusgasemissioner.
Denne metode kaldes også »udstødningsmetoden«, idet den kun tager hensyn til den CO2, der udledes fra køretøjet, mens det er i brug, hvorimod de drivhusgasser, der udledes under fremstillingen af køretøjet eller produktionen af brændstofferne eller energien, er omfattet af anden lovgivning såsom EU's emissionshandelssystem.
De vedvarende og kulstoffattige brændstoffers bidrag til opnåelsen af målene i denne specifikke lovgivning blev forkastet, da Kommissionen vurderede, at det hverken var omkostningseffektivt eller effektivt.
4.
Generelle bemærkninger 4.1.
EØSU bifalder, at forordningen har som målsætning at fremskynde dekarboniseringen af sektoren og sætte skub i dens strukturelle omstilling.
Den europæiske transportindustri er nødt til at forny sin vejtransportflåde ved gradvis at indføre nye drivlinjeteknologier (elektriske køretøjer/brintbrændselsceller og brintforbrændingsmotorer).
EU bør gribe chancen for at blive førende inden for ren transport.
Udviklingen tyder på, at de nævnte teknologier udgør et levedygtigt og omkostningseffektivt alternativ til standardbrug ved kort-, mellem- og (gradvis) langdistancekørsel.
4.2.
EØSU bemærker, at forslaget går videre end de mål, som Kina for øjeblikket har planer om, men ikke så langt som den nyligt vedtagne lovgivning i Californien.
I juni 2022 bebudede Kina et forslag (fase 4), der ventes at stramme standarderne for brændstofforbrug i sektoren for tunge køretøjer med 15 % inden 2026 som et generelt mål for alle køretøjssegmenter, og som skal erstatte den forudgående fase 3, der blev implementeret i 2019.
De amerikanske »fase 2«-standarder, der blev vedtaget i 2016 og gælder for perioden 2018-2027, skønnes at reducere CO2-udledningen og brændstofforbruget, som varierer fra 16 % til 30 % alt efter køretøjstype i forhold til 2010-referenceværdien.
Californien, hvis emissionsstandarder generelt følges af andre amerikanske stater, vedtog for nylig en lovgivning om et nulemissionsmål på 100 % for salget af lastbiler og busser inden 2036, hvorefter kun elbiler med batteri og elbiler med brintbrændselsceller vil være tilladt.
U.S. National Blueprint for Transportation Decarbonization (16) giver desuden ren elektricitet, bæredygtige biobrændstoffer/e-brændstoffer og ren brint til transport i almindelighed og til tung vejtransport i særdeleshed en supplerende rolle.
4.3.
EØSU bemærker, at den foreslåede forordning ikke vil udgøre den eneste lovgivningsmæssige ramme for sektoren.
Selv om en række medlemsstater sammen med andre lande (herunder USA) allerede har forpligtet sig til kun at sælge emissionsfrie tunge køretøjer fra og med 2040 (17), kan der forventes forskellige regler på lokalt og regionalt plan (f.eks. indkørselsforbud).
Mens sidstnævnte for det meste ikke vil have klimaindsats for øje, vil det få indvirkning på driften og rentabiliteten af ikkenulemissionskøretøjer og på det indre markeds funktion.
4.4.
EØSU er bevidst om betydningen af lovgivningsmæssige incitamenter som en politisk foranstaltning på udbudssiden til fremme af investeringer i teknologier til nulemissionskøretøjer og udbredelse af nulemissionskøretøjer, som sammen med kulstofneutrale brændstoffer i sidste ende bidrager til en fuldstændig dekarbonisering af flåden af tunge køretøjer.
Udvalget mener imidlertid, at der også bør fokuseres på efterspørgselssiden og de vigtigste grundforudsætninger, der gør brug af nulemissionskøretøjer til en realistisk mulighed for logistikoperatører.
4.4.1.
Ifølge Foreningen af Europæiske Automobilfabrikanter (ACEA) kræver forslaget et væsentligt større antal nulemissionskøretøjer på vejene mindst to år tidligere end forventet på nuværende tidspunkt.
Helt konkret vil det nyligt foreslåede mål kræve, at mere end 400 000 nulemissionskøretøjer skal være i drift inden for mindre end syv år, og at der fra og med 2030 skal registreres tæt på 100 000 køretøjer årligt, hvilket betyder, at mere end en tredjedel af alle nyregistrerede
(15) (16) (17)
Europa-Parlamentets og Rådets forordning (EU) 2019/631 af 17. april 2019 om fastsættelse af præstationsnormer for nye personbilers og nye lette erhvervskøretøjers CO2-emissioner og om ophævelse af forordning (EF) nr.
443/2009 og (EU) nr.
510/2011 (EUT L 111 af 25.4.2019, s. 13).
DOE/EE-2675 | januar 2023.
COP27: USA, Ukraine, Irland, Aruba, Belgien, Kroatien, Curaçao, Den Dominikanske Republik, Liechtenstein og Litauen har undertegnet et globalt aftalememorandum, der skal fremme anvendelse af udelukkende nulemissionslastbiler og -busser fra og med 2040 (17.11.22).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27.